Broj: 08/2-03-609/21-12512/1

 Podgorica, 13. decembar 2021. godine

Na osnovu člana 109 Zakona o visokom obrazovanju (''Službeni list CG'', broj 44/14, 47/15, 40/16, 42/17, 71/17, 55/18, 3/19, 47/19, 72/19, 74/20 i 104/21), člana 38 Pravilnika o kriterijumima, načinu, uslovima i visini naknade za ostvarivanje prava na smještaj i ishranu u domu, studentski kredit, stipendiju i participaciju prevoza („Službeni list RCG'', broj 12/07 i 16/07 i „Službeni list CG'', broj 25/11, 54/11, 39/15, 64/15, 42/16 i 44/18 i 100/20) i Konkursa za dodjelu stipendija najboljim studentima za studijsku 2021/2022. godinu, Komisija za dodjelu stipendija najboljim studentima, donijela je

 **O D L U K U**

**o dodjeli stipendija najboljim studentima za studijsku 2021/22. godinu**

I Za akademsku 2021/2022. godinu, Komisija je dodijelila 253 stipendije najboljim studentima i to:

* Studentima društvenih i humanističkih nauka, novim korisnicima, koji prvi put konkurišu za stipendiju i koji su ostvarili prosječnu ocjenu, odnosno indeks uspjeha u toku studija 9,77 i više;
* Studentima prirodnih, tehničko-tehnoloških, medicinskih i poljoprivrednih nauka, novim korisnicima, koji prvi put konkurišu za stipendiju, koji su ostvarili prosječnu ocjenu, odnosno indeks uspjeha u toku studija 9,53 i više;
* Studentima (starim korisnicima), koji produžavaju pravo na stipendiju u studijskoj 2021/2022. godini, a koji su prema nastavnom programu ustanove visokog obrazovanja na kojoj studiraju položili sve ispite iz prethodne godine studija i postigli indeks uspjeha najmanje 9.00, odnosno koji su ispunili uslove u skladu sa Konkursom i Pravilnikom;
* Studentima sa invaliditetom koji su prvi put upisali godinu studija i
* Studentima koji se obrazuju za deficitarna zanimanja prema uslovima Konkursa.

 II Visina stipendije za najbolje studente iznosi 86,00 eura i isplaćuje se u 10

 mjesečnih rata.

 III Odluka stupa na snagu danom donošenja.

**O b r a z l o ž e nj e**

Ministarstvo prosvjete, nauke, kulture i sporta je raspisalo Konkurs za dodjelu stipendija najboljim studentima za studijsku 2021/2022. godinu, koji je objavljen na internet adresi Ministarstva, 23. jula 2021. godine i u dnevnim štampanim medijima.

Rješenjem broj: 08/3-01-608/21-7102/1 od 18. avgusta 2021. godine, imenovana je Komisija za dodjelu stipendija najboljim studentima za akademsku 2021/2022. godinu koja je na osnovu Konkursa, shodno Zakonu o visokom obrazovanju („Službeni list CG'' broj 44/14, 47/15, 40/16, 42/17, 71/17, 55/18, 3/19, 47/19, 72/19, 74/20 i 104/21) i Pravilnika o kriterijumima, načinu, uslovima i visini naknade za ostvarivanje prava na smještaj i ishranu u domu, studentski kredit, stipendiju i participaciju prevoza („Službeni list RCG'', broj 12/07, 16/07 i „Službeni list CG'', broj 25/11, 54/11, 39/15, 64/15, 42/16, 44/18 i 100/20), neposrednim uvidom u dokumentaciju utvrdila ispunjenost uslova za dodjelu stipendija, sačinla i objavila rang listu.

 Budući da je Komisija primila i obradila ukupno 465 zahtjeva za dodjelu stipendija najboljim studentima za studijsku 2021/2022. godinu, a da u skladu sa Konkursom dodjeljuje 352 stipendije, prednost imaju kandidati sa većom prosječnom ocjenom, odnosno indexom uspjehom u prethodnim godinama studija i većim brojem osvojenih nagrada na državnim i međunarodnim takmičenjima.

 Komisija je, nakon izvršenog bodovanja, a u skladu sa Pravilnikom i Konkursom, donijela Odluku o dodjeli stipendija najboljim studentima za akademsku 2021/2022. godinu, kao u dispozitivu.

 PRAVNA POUKA: Ukoliko je student, nezadovoljan odlukom komisije ima pravo prigovora Ministarki, u roku od osam dana od dana objavljivanja rang liste na internet stranici Ministarstva.

 ***Komisija za dodjelu stipendija najboljim studentima***